ອິສຣາແອລ ຈະປ່ອຍ ນັກໂທດ ປາແລສຕາຍນ໌ 
ອິສຣາແອລ ຈະປ່ອຍ ນັກໂທດປາແລສຕາຍນ໌ ຈຳນວນນຶ່ງ ເພື່ອແລກປ່ຽນ ກັບການເປີດ ການເຈລະຈາ ສັນຕິພາບ.
ອິສຣາແອລ ຕົກລົງທີ່ຈະປ່ອຍ ພວກນັກໂທດປາແລສຕາຍນ໌ ຈຳນວນນຶ່ງມື້ນຶ່ງຫຼັງຈາກລັດຖະບານຂອງທັງສອງຝ່າຍໄດ້ເຫັນ ພ້ອມນຳກັນ ທີ່ຈະກັບຄືນເຂົ້າຮ່ວມການເຈລະຈາສັນຕິພາບໃນ ຄວາມຫວັງ ເພື່ອຈະແກ້ໄຂ ບັນຫາຂັດແຍ້ງ ທີ່ມີມາ ເປັນເວລາ ດົນນານແລ້ວນັ້ນ ລັດຖະມົນຕີຂອງລັດຖະບານອິສຣາແອລທ່ານ Yuval Steinitz ໄດ້ປະກາດໃນວັນເສົາມື້ນີ້ໂດຍບໍ່ໄດ້ໃຫ້ລາຍລະອຽດທີ່ສະເພາະ ເຈາະຈົງກ່ຽວກັບຈຳນວນພວກນັກໂທດ ຫຼືວ່າພວກເຂົາເປັນໃຜ ໃນຕອນແລງຂອງມື້ວັນສຸກວານນີ້ ລັດຖະມົນຕີກະຊວງຕ່າງປະ ເທດສະຫະລັດ ທ່ານ John Kerry ໄດ້ປະກາດກ່ຽວກັບແຜນການທີ່ຈະເປີດການເຈລະຈາ ຄືນໃໝ່ ທ່ານໄດ້ຖະແຫຼງທີ່ນະຄອນຫຼວງອຳມານ ປະເທດຈໍແດັນ ລຸນຫຼັງທີ່ໄດ້ເດີນທາງກັບ ຄືນມາ ແຕ່ເມືອງ Ramallah ແລະພົບປະ ກັບປະທານາທິບໍດີປາແລສຕາຍນ໌ ທ່ານ Mah- moud Abbas ທ່ານ Kerry ເວົ້າວ່າ ລາຍລະອຽດບາງຢ່າງ ພວມຫາທາງ ຕົກລົງກັນຢູ່ ແຕ່ຖ້າຫາກທຸກສິ່ງທຸກຢ່າງດຳເນີນໄປດ້ວຍດີ ເຈົ້າໜ້າທີ່ປາແລສຕາຍນ໌ແລະອິສຣາແອລຈະເດີນທາງມາ ຍັງກຸງວໍຊິງຕັນ ເພື່ອທຳການເຈລະຈາຂັ້ນຕົ້ນ ພາຍໃນເວລາ ນຶ່ງຫຼືສອງອາທິດຂ້າງໜ້ານີ້ ທ່ານໄດ້ກ່າວສັນລະເສີນນາຍົກລັດຖະມົນຕີ Benjamin Netanyahu ແຫ່ງອິສຣາແອລ ແລະປະທານາທິບໍດີ Abbas ແຫ່ງປາແລສຕາຍນ໌ ທີ່ໄດ້ຕັດສິນໃຈເລືອກເອົາທາງເລືອກ ທີ່ຍຸ່ງຍາກເຫຼົ່ານີ້ ນີ້ແມ່ນການເດີນທາງ ເທື່ອທີ 6 ຂອງທ່ານ Kerry ໄປຍັງ ພາກຕາເວັນອອກກາງ ນັບແຕ່ ທ່ານໄດ້ເຂົ້າຮັບຕຳແໜ່ງເປັນລັດຖະມົນຕີການຕ່າງປະເທດສະຫະລັດໃນຕົ້ນປີນີ້ ຕົ້ນຕໍ ນັ້ນທ່ານມີໝາຍກຳນົດ ທີ່ຈະເດີນທາງກັບຄືນມາຍັງສະຫະລັດ ໃນຕອນເຊົ້າຂອງວັນສຸກ ວານນີ້ ທ່ານໄດ້ເລື່ອນເວລາໃນການເດີນທາງກັບຄືນປະເທດຫຼັງຈາກຮູ້ສຶກວ່າ ການຕົກ ລົງກັນທີ່ຈະເລີ້ມເປີດການເຈລະຈາຄືນໃໝ່ ໃກ້ຈະບັນລຸກັນໄດ້ແລ້ວ ການເຈລະຈາສັນຕິພາບ ລະຫວ່າງອິສຣາແອລ ແລະປາແລສຕາຍນ໌ ໄດ້ພັງທະລາຍລົງ ໃນປີ 2010 ທຳນຽບຂາວກ່າວວ່າ ປະທານາທິບໍດີບາຣັກ ໂອບາມາໄດ້ໂທລະສັບໄປຫານາຍົກລັດຖະ ມົນຕີອິສຣາແອລທ່ານ Benjamin Netanyahu ໃນວັນພະຫັດຜ່ານມານີ້ຮ້ອງຂໍໃຫ້ທ່ານ ດຳເນີນງານຮ່ວມກັນກັບທ່ານ Kerry ເພື່ອໃຫ້ເປີດການເຈລະຈາກັບຝ່າຍປາແລສຕາຍນ໌ ຄືນໃໝ່ ໂດຍໄວເທົ່າທີ່ຈະໄວໄດ້